Lemon Berry Studio

SLIKANJE NA ČAŠAMA
2024-07-27 13:00 - 16:00, 2024-08-24 17:00 - 20:00, 2024-09-14 13:00 - 16:00, 2024-09-26 13:00 - 2024-10-26 16:00 (Europe/Belgrade)
Uz stručnu pomoć i instrukcije, OSLIKAJTE SAMI DVE ČAŠE!
Bez obzira na iskustvo i slikarsko umeće, opustićete se i tako relaksiranog uma napraviti prava mala umetnička dela za svoj dom ili kao poklon za drage osobe.
Dve čaše, kompletan materijal, posluženje i stručna pomoć instruktorke vas čekaju.

Cena po osobi: 2.800 dinara individualni dolazak
Cena po osobi: 2.400 dinara za dve i više osoba

NAKIT OD VUNE
2024-07-27 17:00 - 20:00, 2024-08-31 13:00 - 16:00
Radionica mokrog pustovanja vune i izrada nakita od vune
Uz našu pomoć i instrukcije napravićete nakit po Vašoj želji i zamisli. Deca u pratnji roditelja su dobrodošla!
Deca oko 10 godina mogu da rade nakit, a mlađa ako bude zainteresovanih mogu da rade oblike, loptice itd.

Radionicu vode Jelena i Magda.

Cena: 3,000 din po osobi

RODITELJI I DECA SLIKAJU
2024-08-03 13:00 - 16:00
Obojite vreme koje provodite sa decom i dodajte mu kvalitet više – zajedno sa vašim detetom naslikajte jednu sliku iz dva dela.
Pored toga što ćete se zabaviti, napravićete unikatnu porodičnu uspomenu, ukras za sobu ili čak poklon za baku ili deku.
Cena: 4.000 dinara (2 platna, 2 seta kompletnog materijala, instrukcije, posluženje)

SLIKANJE NA PLATNU / SLIKANJE ZLATOM
2024-08-03 17:00 - 20:00, 2024-09-07 17:00 - 20:00
Odaberite slikanje na platnu samo akrilnim bojama ili akrilnim bojama i zlatnim / srebrnim listićima.
Izlazak uz piće, muziku i slikanje za opuštanje i zabavu. Da se opustiš na ovaj način iskustvo u slikanju ili crtanju nisu potrebni.
Upotreba zlatnih listića i slikanje zlatom je veoma stara tehnika. Od vizantijske umetnosti do današnjih dana. Koriste se u izradi ikona. Najpoznatija slika Gustava Klimta Poljubac izrađena je u uljanoj tehnici kombinovanoj sa zlatnim listićima.
Baš tako ćemo i mi, kao i Klimt, kombinovati akrilne boje i zlatne listiće. Kroz proces stvaranja slike i tehnike nanošenja zlatnih listića vodi te stručno znanje i iskustvo instruktorke.
Cena uključuje kompletan materijal i alat, stručne instrukcije i posluženje. Gotov rad se nosi kući isto veče.

Cena za Slikanje zlatom: 3.600 din po osobi
Cena za Slikanje na platnu: 2.800 dinara po osobi
Cena za Slikanje na platnu za dve i više osoba: 2.400 dinara po osobi

NAKIT OD GLINE
2024-08-10 13:00 - 16:00, 2024-09-07 13:00 - 16:00, 2024-11-02 18:00 - 21:00
VAJAJ & Relax
Na ovoj tročasovnoj radionici izradićeš nakit od gline i za to ti nije potrebno iskustvo.
Zabavljaćeš i opuštati ruke i um polimernom glinom. Mešaćeš gline raznih boja, valjati ih i mesiti kako bi se postigao efekat mermera. Napravićeš i poneti sa sobom dva – tri komada nakita – ogrlicu, narukvicu, prsten, privezak, …
Kompletan materijal i alat, posluženje i stručne instrukcije su obezbeđeni.

Cena: 3.000 dinara po osobi

MASTERKLAS KOLAŽ
2024-08-10 17:00 - 20:00, 2024-09-14 17:00 - 20:00, 2024-10-26 17:00 - 20:00
Pozivamo vas na specijalni masterklas i radionicu kolaža kolažistkinje Ivane Milovanović aka Sarah Key.
Na ovoj radionici imaćete priliku da se upoznate sa tehnikom ručne izrade kolaža (cut and paste), koje alate da koristite i kako da kombinujete različite materijale, teksture i boje.
Saznaćete koje sve vrste i stilovi kolaža postoje.

Videćete na licu mesta kako izgleda proces izrade jednog kolaža (od odabira i selekcije materijala, sklapanja kompozicije i na kraju samu izradu).
Naučićete kako da kombinujete različite slike u jednu celinu.
Kako da kombinujete i uskladite vintage i retro momente sa modernim i nadrealističkim komadima.
Videćete šta se sve može napraviti od časopisa koje svi imamo u kući i kako će oni kroz kolaž dobiti sasvim novu namenu i dimenziju.
Naučićete da kroz kolaž pronađete novi oblik izražavanja.
Tokom radionice imaćete priliku da kroz eksperimentisanje i igru napravite jedinstvene kolaže koristeći časopise, fozografije iz magazina, stare knjige i isečke.

Cena: 2.800 dinara po osobi

EPOKSID slikanje
2024-08-17 13:00 - 16:00, 2024-09-21 13:00 - 16:00, 2024-10-12 13:00 - 16:00
Koristeći pesak, kamen, školjke i ostale predmete nađene u prirodi, postavljamo plažu na slici, a preostali deo površine zalivamo epoksidnom smolom kojom realno dočaravamo more.
Kompletan materijal, alat, i stručne instrukcije su obezbeđeni. Ukoliko imate neke svoje školjkice koje ste doneli sa letovanja ponesite ih sa sobom da ih postavite na svoju plažu.
Broj učesnika je ograničen.
Cena:

Format 30 x 40 : 4,200 din po osobi
Format 20 x 25 : 3.200 din po osobi

FLUIDNO SLIKANJE
2024-08-17 17:00 - 20:00, 2024-09-21 17:00 - 20:00, 2024-10-12 17:00 - 20:00
Igranjem u mešanju boja i izlivanjem na površinu za slikanje (platno i drvo) dobićete svoju unikatnu apstraktnu sliku.
Iako postoje pravila u procesu, sa kojima ćemo vas upoznati, cela radionica je prepuštena vašoj inspiraciji i intuitivnom unutrašnjem vođenju.
Cena: 3.000 din po osobi
Cena uključuje kompletan materijal i alat, stručne instrukcije, posluženje.

DIZAJNIRAJ CEGER
2024-08-24 13:00 - 16:00, 2024-10-05 17:00 - 20:00
Uz sopstvenu inspiraciju ili uz teme iz našeg kataloga dizajniraj sopstvenu, unikatnu šoping torbu, poznati ceger.
Stručne instrukcije i kompletan materijal i alat su obezbeđeni, a boje koje ćeš koristiti su postojane i kod pranja.
Nije potrebno da imaš slikarsko iskustvo niti predznanje. Potrebna je samo tvoja želja i potreba da se opustiš.

Cena po osobi : 2.800 dinara individualni dolazak
Cena po osobi : 2.400 dinara za dve i više osoba

PRIVATNI PARTY
2024-08-29 08:00 - 17:00
ART DEVOJAČKO VEČE

DIZAJNIRAJ KIŠOBRAN
2024-08-31 17:00 - 20:00
Dizajniraj kišobran uz stručnu pomoć i instrukcije, bez obzira na iskustvo i slikarsko umeće.
Opusti se i tako relaksiranog uma napravi prava unikatna, upotrebna umetnička dela za sebe ili kao poklon za drage osobe.
Slika se vodotpornim bojama na kišobranu bele boje.
Sav materijal vas čeka, od kišobrana do boja i stručne pomoći i instrukcija, a vi donosite dobro raspoloženje!

CENA po osobi : 3.000 dinara

PRIVATNI PARTY - Art devojačko veče
2024-09-28

SLIKANJE ŠPAHTLOM
2024-10-05 13:00 - 16:00
Paint & Relax sa špahtlom u ruci
Izlazak uz piće, muziku i slikanje za opuštanje, druženje i zabavu.
Iskustvo u slikanju ili crtanju nisu potrebni. Na ovom događaju ćeš za slikanje najviše koristiti razne vrste i veličine slikarskih špahtli, akrilne boje i masu za pastuozno slikanje. Kroz ceo proces vodi iskusna i stručna instruktorka.
Platno sa nacrtom, kompletan materijal i alat, piće i stručne instrukcije su obezbeđeni.

CENA po osobi : 3.000 dinara

SLIKARSKA ROĐENDAONICA🎈🎈🎈
2024-10-19, 2024-11-09, 2024-11-16
